Na temelju članka 143. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10 - ispravak, 90/11, 5/12, 16/12, 86/12, 126/12, 94/13, 152/14 i 7/17), članka 24. Zakona o obrazovanju odraslih („Narodne novine“ broj“ 17/07, 107/07 i 24/10) i članka 40. Statuta Grada Koprivnice („Glasnik Grada Koprivnica“ broj 4/09, 1/12, 1/13 i 3/13 - pročišćeni tekst i 1/18), Gradsko vijeće Grada Koprivnice, na \_. sjednici održanoj \_\_. srpanj 2018. donijelo je

**PROGRAM**

**o izmjenama i dopuni Programa javnih potreba u obrazovanju**

**Grada Koprivnice za 2018. godinu**

**Članak 1.**

 U Programu javnih potreba u obrazovanju Grada Koprivnice za 2018. godinu („Glasnik grada Koprivnice“ broj 4/17), u članku 1., točki „I. IZ SREDSTAVA ZA DECENTRALIZIRANE FUNKCIJE OSNOVNOŠKOLSKOG I SREDNJEŠKOLSKOG ODGOJA I OBRAZOVANJA“ brojka „6.678.551,00“ zamjenjuje se brojkom „6.714.167,00“.

**Članak 2.**

U članku 1., točki „II. IZ IZVORNIH SREDSTAVA GRADA KOPRIVNICE ZA POBOLJŠANJE STANDARDA“ brojka „13.337.447,00“ zamjenjuje se brojkom „11.490.302,00“., a podtočka 1. mijenja se i glasi:

„1. REDOVNA DJELATNOST OSNOVNIH ŠKOLA“ Aktivnost A300317

Aktivnost obuhvaća financiranje redovne djelatnosti osnovnih škola iznad minimalnog standarda, sredstva će se utrošiti za podmirenje troškova energenata, zdravstvenih i veterinarskih usluga, opremanje školskih prostora i ulaganje na građevinskim objektima i ostalih troškova za potrebe redovnog rada škola.“.

 Iza podtočke 10., dodaje se nova podtočka 11. koja glasi:

„11. ENERGETSKA OBNOVA ZGRADA Aktivnost K302002 i K302003

U sklopu aktivnosti osigurana su sredstva za nabavu projekata energetske obnove osnovnih škola koji će predstavljati temelj za prijave vezane uz energetsku obnovu.“.

**Članak 3.**

 U članku 1., točki „III.. IZ OSTALIH SREDSTAVA ZA POBOLJŠANJE STANDARDA U ŠKOLSTVU“, brojka „4.246.518,00“ zamjenjuje se brojkom „4.094.171,00“.

**Članak 4.**

Ovaj Program stupa na snagu prvog dana od dana objave u „Glasniku Grada Koprivnice.

GRADSKO VIJEĆE

GRADA KOPRIVNICE

KLASA: 400-06/17-01/0020

URBROJ:

Koprivnica,

 PREDSJEDNIK:

 Ivan Pal, prof.

**O B R A Z L O Ž E NJ E**

Program obuhvaća djelatnost školstva u Gradu Koprivnici i to osnovnoškolskog i srednjoškolskog odgoja i obrazovanja, visokog obrazovanja i cjeloživotnog učenja. Cilj programa je zadovoljavanje javnih potreba u području navedenih djelatnosti na razini utvrđenog državnog standarda, te iznad državnog standarda aktivnostima koje osiguravaju kvalitetniji sustav u ovim područjima preko programa praćenja i financiranja izvannastavnih aktivnosti, školskih natjecanja, stipendiranja učenika, škole plivanja, praćenja darovitih studenata i učenika kroz druge oblike potpora. Zakonska osnova su: Zakon o lokalnoj i područnoj (regionalnoj) samoupravi, Zakon o ustanovama, Zakon o znanstvenoj djelatnosti i visokom obrazovanju, Pravilnik o stipendiranju studenata i učenika s područja Grada Koprivnice, Zakon o javnoj nabavi, Državni pedagoški standard predškolskog odgoja i naobrazbe, Zakon o odgoju i obrazovanju u osnovnoj i srednjoj školi, Državni pedagoški standard osnovnoškolskog sustava odgoja i obrazovanja, Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva, Uredba o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave, Odluka gradonačelnika o kriterijima, mjerilima i načinu financiranja decentraliziranih funkcija osnovnog školstva na području Grada Koprivnice za proračunsku godinu, Odluka o utvrđivanju mjerila za osiguranje sredstava za zadovoljavanje javnih potreba u djelatnosti predškolskog odgoja na području Grada Koprivnice, Pravilnik o stipendiranju studenata s područja Grada Koprivnice.

Programom je prikazan niz aktivnosti koje čine sustav obrazovanja u Gradu Koprivnici, a koje se provode radi zadovoljavanja javnih potreba u obrazovanju. Ovim Programom o izmjenama Programa usklađuje se izvršenje Proračuna grada Koprivnice za prvo polugodište 2018. godinu i realne potrebe sustava.

Slijedom svega naprijed navedenog, predlaže se Gradskom vijeću donošenje Programa o izmjenama i dopuni Programa javnih potreba u obrazovanju Grada Koprivnice za 2018. godinu.

Nositelj izrade: Predlagatelj akta:

Upravni odjel za društvene djelatnosti:

PROČELNICA: GRADONAČELNIK:

Ana Mlinarić, dipl. soc. radnica Mišel Jakšić, dipl. oec.